對於 Rock 友嚟講,每一秒鐘都希望爆發激情。 PLUGINZ 呢款以 Marshall 結他擴音機造型嘅鎖匙架就等大家一入屋就有 Rock 嘅感覺。
呢款鎖匙架名叫「 PLUGINZ Marshall JCM800 STANDARD Jack Rack 2 」,以象徵 Rock Sound 嘅 Marshall 擴音機為造型,仲送埋四個電結他 Jack 線插頭畀你當鎖匙扣,裝喺屋企一入房插條鎖匙入去插頭度,仲以為自己入咗 Band 房。聖誕節送畀鐘意音樂嘅朋友,都係唔錯嘅選擇。
想買呢款鎖匙架,大家可以上 Amazon 搵下,美國 Amazon 而家賣緊 US$34.99 (約港幣 $274 )。